kalixlouiis/myanmar-wikipedia-corpus huggingface dataset:
သုံးစွဲသူအနေဖြင့် Task များပေါ်တွင် ပေါင်းထည့်ခြင်း၊ ဖျက်ပစ်ခြင်းများကို ပြုလုပ်နိုင်သည်။
၂၀၀၉ ခုနှစ် ဇန်နဝါရီလ ၂၀၀၉ခုနှစ်တွင် Google Gear ကို စတင်မိတ်ဆက်ခဲ့သည်။
နောင်တွင် အဆိုပါ Google Gear သည် Gmail ကို Off line Mode ဖြင့် သုံးစွဲစေနိုင်ခဲ့သည်။
ဖေဖော်ဝါရီလတွင်Undo Bottom ကို ပေါင်းထည့်ခဲ့သည်။
သုံးစွဲသူပေါင်း သန်း ၁၀ဝ ခန့်အထိ ရှိလာခဲ့ပြီး Gmail သည် မကြာခဏ service Down သွားလေ့ရှိသည်။
ဇူလိုင်၌ Gmail တွင် တစ်ဖက်အသုံးပြုသူ၏ မျက်နှာကိုပါ မြင်တွေ့စေနိုင်သော Video Chat ကိုပါ ပေါင်းထည့်ပေးခဲ့သည်။
စက်တင်ဘာလတွင် ယခုအချိန်တွင် သုံးစွဲသူအများအပြား၏ request လုပ်မှုကြောင့် Gmail သည် မကြာခဏ ပြတ်တောက်မှုများ ဖြစ်ပွားလျက် ရှိသည်။
၂၀၁၀ ခုနှစ် ဘလော့ဂ်ကဲ့သို့သော် ကွန်မန့်ပေးနိုင်၍ ဓာတ်ပုံ၊ ဗီဒီယိုများတင်နိုင်သည့် Buzz ဟူသည့် Feature အသစ်ဖြင့် မိတ်ဆက်ပေးခဲ့သည်။
Gmail ထဲတွင် ဖုန်းဝန်ဆောင်မှု အသစ်ထပ်မံ ထည့်သွင်းခဲ့သေးသည်။
ယခင်က ဖုန်းခေါ်ဆိုနိုင်သော်လည်း Gtalk တွင် @gtalk2viop ဆိုသော address ကိုတဆင်ခံပြီး ဖုန်းနာပါတ်ရိုက်ထည့်မှ ခေါ်ဆိုနိုင်ခဲ့သည်။
Country code ကိုလည်း တပါတည်း တွဲထည့်ပေးထားသည်။
၎င်း feature အသစ်တွင် Call History, ဖုန်းခေါ်ဆိုမှုနှုန်းထားနှင့် online မှ ငွေအလွယ်တကူခြေနိုင်သော feature များထည့်ပေးထားသည်။
http://www.myanmaritpro.com/profiles/blogs/google-feature ကိုးကား သတ္တမနည်းပညာရပ်ဝန်း Category:ဂူဂယ်။
မိုးဗြဲ နရပတိ၊ အေဒီ(၁၅၄၅−၁၅၅၁) မိုးဗြဲနရပတိသည် အုန်းဘောင်ခုံမှိုင်း၏ သားတော်ဖြစ်သည်။
မြန်မာသက္ကရာဇ် (၉၀၇)ခု၊ အေဒီ ၁၅၄၅-ခုတွင် မိုးဗြဲမင်းသည် နရပတိဟူသောအမည်ဖြင့် အင်းဝရွှေနန်းကို တက်တော်မူသည်။
စစ်ကိုင်းစည်သူကျော်ထင်နှင့်လည်း စစ်မက်မပြတ် ဖြစ်ကြသည်။
မိုးဗြဲနရပတိသည် အင်းဝရွှေနန်းကို တက်လျှင် အုန်းဘောင်ဆွေကြီးမျိုးကြီးတို့ကိုလည်း မဆက်ဆံ၊ ရှမ်းအသုံးအဆောင် အကျင့်အာစာရကိုလည်း မကြိုက်၊ မင်းတရားရွှေထီးသို့ စေပါး၍ မဟာမိတ် အဆွေခင်ပွန်းပြုတော်မူသည်။
စစ်ကိုင်းစည်သူကျော်ထင်ကိုလည်း မပြတ်လှုပ်ချောက်ရ၏။
ချစ်ကျွန်လည်း ပြု၏။
ကုလား(ဦး)၊ မဟာရာဇဝင်တော်ကြီး၊ ဒုတိယအုပ်၊ နှာ-၁၄၃ အရှင်သုခမိန္ဒ(တန့်ယန်း)၊ ရှမ်းတိုင်းရင်းသားများ၏ ယုံကြည်ကိုးကွယ်မှုနှင့် ဓလေ့ထုံးစံများ၊ နှာ-၁၅၉၊ ကိုးကား ကဏ္ဍ:အင်းဝခေတ် ကဏ္ဍ:အင်းဝမင်းဆက် ကဏ္ဍ:မြန်မာနိုင်ငံ၏ သမိုင်း။
ဖီဖာ ကမ္ဘာ့ဖလား သို့မဟုတ် ကမ္ဘာ့ဖလား ဘောလုံးပွဲသည် နိုင်ငံတကာ ဘောလုံးအဖွဲ့ချုပ် (ဖီဖာ) အဖွဲ့ဝင်နိုင်ငံများမှ ပါဝင်ယှဉ်ပြိုင်သည့် နိုင်ငံတကာ ဘောလုံးပွဲ တစ်ရပ်ဖြစ်သည်။
ကမ္ဘာ့ဖလားပွဲကို ၁၉၃၀ ခုနှစ်မှ စတင်၍ လေးနှစ်တစ်ကြိမ် ကျင်းပခဲ့သည်ဆိုသော်လည်း ၁၉၄၂ ခုနှစ်နှင့် ၁၉၄၆ ခုနှစ်တို့တွင် ဒုတိယ ကမ္ဘာစစ်ကြောင့် ရပ်နားခဲ့ရသည်။
ပထမ ၃ နှစ်ကာလတွင် တိုက်ကြီးများအလိုက် ခြေစစ်ပွဲများ ကျင်းပကြသည်။
နောက်ဆုံး ခြေစစ်ပွဲကို အောင်နိုင်သည့် အသင်းများနှင့် ကမ္ဘာ့ဖလား ကြီးမှူးကျင်းပသည့် အိမ်ရှင်နိုင်ငံအသင်း စုစုပေါင်း ၃၂ သင်း ၁ လသာကြာသည့် ကမ္ဘာ့ဖလားပွဲတွင် ပါဝင် ဗိုလ်လုကြသည်။
ပြီးခဲ့သည့် ၂၁ ကြိမ်တွင် နိုင်ငံ ၈ နိုင်ငံမှ ဗိုလ်စွဲခဲ့သည်။
ထိုနိုင်ငံများအနက် ဘရာဇီးနိုင်ငံမှာ ၅ ကြိမ်တိုင်တိုင် ချမ်ပီယံဆု ရခဲ့ပြီး အကြိမ်တိုင်းတွင် ပါဝင်ယှဉ်ပြိုင်ခွင့်ရခဲ့သည့် နိုင်ငံလည်းဖြစ်သည်။
အခြားအနိုင်ရရှိအသင်းများမှာ အီတလီနိုင်ငံနှင့် ဂျာမနီတို့ဖြစ်ကြ၍ လေးကြိမ်ဗိုလ်စွဲခဲ့ပြီး၊ ဥရုဂွေးနှင့် အာဂျင်တီးနား၊ ပြင်သစ်တို့မှာ ၂ ကြိမ်စီ၊ အင်္ဂလန်နှင့် စပန်တို့က ၁ ကြိမ်စီ အသီးသီးရခဲ့ဖူးသည်။
ကမ္ဘာ့ဖလားပွဲသည်လည်း ကမ္ဘာတဝှမ်း လူကြည့်အများဆုံး အားကစားပွဲ တစ်ရပ်ဖြစ်သည်။
ဂျာမနီတွင် ကျင်းပခဲ့သည့် ၂၀၀၆ ဖီဖာ ကမ္ဘာ့ဖလား ဗိုလ်လုပွဲကို ပရိသတ်ပေါင်း ၇၁၅ သန်းခန့် ကြည့်ရှုခဲ့ကြသည်။
2006 FIFA World Cup broadcast wider, longer and farther than ever before , FIFA.com. Retrieved on October 11, 2009. ၂၀၁၀ ဖီဖာ ကမ္ဘာ့ဖလားပွဲကို ဇွန်လ ၁၁ ရက်နေ့မှ ဇူလိုင်လ ၁၁ ရက်နေ့အထိ တောင်အာဖရိကနိုင်ငံတွင် ကျင်းပခဲ့ကြသည်။
၎င်းပွဲစဉ်တွင် စပိန်နိုင်ငံမှ ဗိုလ်စွဲအနိုင်ရရှိခဲ့လေသည်။
၂၀၁၄ ဖီဖာ ကမ္ဘာ့ဖလားကိုမူ ဘရာဇီးနိုင်ငံ၌ ကျင်းပခဲ့ပြီး ဂျာမဏီနိုင်ငံက အနိုင်ရဗိုလ်စွဲခဲ့သည်။
၂၀၁၈ ဖီဖာ ကမ္ဘာ့ဖလားကို ရုရှားနိုင်ငံတွင် ကျင်းပခဲ့ပြီး ပြင်သစ်နိုင်ငံက အနိုင်ရဗိုလ်စွဲခဲ့သည်။
ယခုအချိန်အထိ ကမ္ဘာ့ဖလားပြိုင်ပွဲများကို နိုင်ငံ ၁၇ နိုင်ငံတို့က အိမ်ရှင်အဖြစ် လက်ခံကျင်းပပေးခဲ့ရာ ဘရာဇီး၊ ပြင်သစ်၊ ဂျာမနီ၊ အီတလီ၊ မက္ကဆီကို တို့က နှစ်ကြိမ်စီ၊ ဥရုဂွေး၊ ဆွစ်ဇာလန်၊ ဆွီဒင်၊ ချီလီ၊ အင်္ဂလန်၊ အာဂျင်တီးနား၊ စပိန်၊ အမေရိကန်ပြည်ထောင်စု၊ ဂျပန်-တောင်ကိုးရီးယား (ပူးတွဲ)၊ တောင်အာဖရိက၊ ရုရှားတို့က တစ်ကြိမ်စီ အသီးသီး လက်ခံကျင်းပခဲ့ကြသည်။
လာမည့် ၂၀၂၂ ကမ္ဘာ့ဖလားကို ကာတာနိုင်ငံက လက်ခံ၍ ကျင်းပမည်ဖြစ်သည်။
၂၀၂၆ တွင် ကနေဒါ-အမေရိကန်ပြည်ထောင်စု-မက္ကဆီကို တို့က ပူးတွဲအိမ်ရှင်အဖြစ်ကျင်းပမည်ဖြစ်ရာ မက္ကဆီကိုအသင်းသည် ကမ္ဘာ့ဖလားကို သုံးကြိမ်လက်ခံကျင်းပမည့် ဝိသေသကို ပိုင်ဆိုင်မည်ဖြစ်၏။
frameless|left|upright=2 ကိုးကား Category:ကမ္ဘာ့ဖလား။
၂၀၁၀ ဖီဖာ ကမ္ဘာ့ဖလားသည် (၁၉)ကြိမ်မြောက် ကမ္ဘာ့ဖလားပွဲဖြစ်ပြီး ၂၀၁၀ ခုနှစ် ဇွန်လ ၁၁ ရက်နေ့မှ ဇူလိုင်လ ၁၁ ရက်နေ့အထိ တောင်အာဖရိကနိုင်ငံတွင် ကျင်းပသည်။
အာဖရိကတိုက်တွင် ပထမဆုံး အကြိမ် ကျင်းပခြင်းဖြစ်သည်။
ခြေစစ်ပွဲများကို ၂၀၀၇ ခုနှစ် ဩဂုတ်လမှ စတင်ခဲ့ပြီး ဖီဖာ အဖွဲ့ဝင် ၂၀၈ သင်းအနက် ၂၀၄ သင်း ပါဝင် ယှဉ်ပြိုင်ခဲ့သည်။
နောက်ဆုံးအဆင့် ပြိုင်ပွဲများတွင် အသင်း ၃၂ သင်းမှ ဘောလုံးသမား ၇၃၆ ဦး ပါဝင် ဆင်နွှဲကြသည်။
ကမ္ဘာ့ဖလားပွဲကို ၁၉၃၀ ခုနှစ်မှစ၍ ၄ နှစ်တစ်ကြိမ် ကျင်းပခဲ့ရာ နောက်တစ်ကြိမ် ၂၀၁၄ ဖီဖာ ကမ္ဘာ့ဖလားကို ဘရာဇီးနိုင်ငံတွင် ကျင်းပသည်။
ကမ္ဘာ့ဖလားဘောလုံးပြိုင်ပွဲ ဖွင့်ပွဲအခမ်းအနားကို တောင်အာဖရိကနိုင်ငံ ဂျိုဟန်နစ္စဘတ်မြို့ရှိ ဆော့ကာစီးတီး အားကစားကွင်းကြီး၌ ကျင်းပရာ တောင်အာဖရိကနိုင်ငံ သမ္မတ ဂျာကော့ဇူမာ၊ မက္ကဆီကိုနိုင်ငံသမ္မတ ဖီးလစ်ကယ်ဒါရွန်၊ ဇင်ဘာဘွေနိုင်ငံသမ္မတ ရောဘတ်မူဂါဘီ၊ အမေရိကန် ပြည်ထောင်စုနိုင်ငံ ဒုတိယသမ္မတ ဂျိုးဘိုင်ဒင်၊ ကမ္ဘာ့ဘောလုံးအဖွဲ့ချုပ်မှ တာဝန်ရှိသူများ၊ ပြိုင်ပွဲဝင်အသင်းများမှ ဘောလုံးသမားများ၊ အုပ်ချုပ်သူများ၊ နည်းပြများ၊ ဒိုင်လူကြီးများနှင့် ဘောလုံးဝါသနာရှင် ပရိသတ်များတက်ရောက်ကြသည်။
ပြိုင်ပွဲကျင်းပမည့် ဘောလုံးကွင်းများ ဂျိုဟန္နက်စဗတ်မြို့ ကိပ်တောင်းမြို့ Durban ဂျိုဟန္နက်စဗတ်မြို့ Soccer City Cape Town Stadium Moses Mabhida Stadium Ellis Park Stadium Capacity: 84,490 Capacity: 64,100 Capacity: 62,760 Capacity: 55,686 160px 160px Pretoria Port Elizabeth Loftus Versfeld Stadium Nelson Mandela Bay Stadium Capacity: 42,858 Capacity: 42,486 145px 145px Polokwane Nelspruit Bloemfontein Rustenburg Peter Mokaba Stadium Mbombela Stadium Free State Stadium Royal Bafokeng Stadium Capacity: 41,733 Capacity: 40,929 Capacity: 40,911 Capacity: 38,646 145px 145px 145px 145px ဆုကြေးငွေ ဖီဖာအဖွဲ့ချုပ်မှ ယခုအကြိမ် ဘောလုံးပွဲအတွက် အတည်ပြုပေးသည့် စုကြေးငွေ စုစုပေါင်းမှာ အမေရိကန်ဒေါ်လာ သန်း ၄၂၀ ဖြစ်သည်။
၂၀၀၆ ဖီဖာ ကမ္ဘာ့ဖလားပွဲထက် ရာနှုန်း ၆၀ တိုးမြှင့်ထားသည်။
ဘောလုံးပွဲ မစတင်မီ ကြိုတင်ပြင်ဆင်မှုများအတွက် ခြေစစ်ပွဲအောင်သည့် အသင်းတိုင်း ဒေါ်လာ ၁ သန်း ရရှိသည်။
ပွဲစပြီးနောက် ပတ်လည်ပွဲမှ ထွက်သွားရသည့် အသင်းတိုင်း ဒေါ်လာ ၈ သန်း ရရှိသည်။
နောက်အဆင့် ပြိုင်ပွဲများသို့ တက်ရောက်နိုင်သည့် အသင်းများအတွက် ပြိုင်ပွဲ အဆင့်လိုက် ဆုကြေးငွေများမှာ အောက်ပါ အတိုင်းဖြစ်သည်။
ရှုံးထွက်ပွဲ - ဒေါ်လာ ၉ သန်း ကွာတားဖိုင်နယ် - ဒေါ်လာ ၁၈ သန်း အကြိုဗိုလ်လုပွဲ - ဒေါ်လာ ၂၀ သန်း ဒုတိယ - ဒေါ်လာ ၂၄ သန်း ချန်ပီယံ - ဒေါ်လာ သန်း ၃၀ ပါဝင်ယှဉ်ပြိုင်ခွင့်ရသည့် အသင်းများ အောက်ပါ အသင်းပေါင်း ၃၂ သင်းသည် ယခုအကြိမ် ကမ္ဘာ့ဖလားပွဲတွင် ပါဝင်ယှဉ်ပြိုင်ကြမည်ဖြစ်သည်။
AFC (4) CAF (6) (hosts) CONCACAF (3) CONMEBOL (5) OFC (1) UEFA (13) ပြိုင်ပွဲများ All times are South African Standard Time (UTC+2) ပတ်လည်ပွဲ အောက်ပါဇယားများတွင် သုံးသည့် အညွှန်းများ - Pld = ကစားပြီးသော ပွဲအရေအတွက် W = အနိုင်ပွဲ အရေအတွက် D = သရေပွဲ အရေအတွက် L = ရှုံးပွဲ အရေအတွက် GF = အနိုင်ရသည့် ဂိုးအရေအတွက် GA = ရှုံးသွားသည့် ဂိုးအရေအတွက် GD = ဂိုးအရေအတွက် ကွာဟချက် (GF−GA) Pts = ရမှတ် စုစုပေါင်း ( နိုင်ပွဲအတွက် ၃ မှတ်၊ သရေပွဲအတွက် ၁ မှတ်၊ ရှုံးပွဲအတွက် ၀ မှတ်) ပတ်လည်ပွဲတွင် အုပ်စု ပထမနှင့် ဒုတိယ ရသည့်အသင်းများသည် ရှုံးထွက်ပွဲသို့ တက်ရောက်နိုင်မည်ဖြစ်သည်။
Tie-breaking criteria ကမ္ဘာ့ဖလား ပွဲစဉ်များအတွက် ဖီဖာက အုပ်စုအဆင့် အသင်းများ၏ အဆင့်ကို သတ်မှတ်ရန် အောက်ပါ စံများကို အသုံးပြုသည်။
greatest number of points in all group matches; goal difference in all group matches; greatest number of goals scored in all group matches; greatest number of points in matches between tied teams; goal difference in matches between tied teams; greatest number of goals scored in matches between tied teams; drawing of lots by the FIFA Organising Committee. Key to colours in group tablesရှုံးထွက်ပွဲ အဆင့်သို့ တက်ရောက်နိုင်သည့် အသင်းများ အုပ်စု A 11 June 20101 – 1 Soccer City, Johannesburg0 – 0 Cape Town Stadium, Cape Town16 June 20100 – 3 Loftus Versfeld Stadium, Pretoria17 June 20100 – 2 Peter Mokaba Stadium, Polokwane22 June 20100 – 1 Royal Bafokeng Stadium, Rustenburg1 – 2 Free State Stadium, Bloemfontein အုပ်စု B 12 June 2010 2 – 0 Nelson Mandela Bay Stadium, Port Elizabeth 1 – 0 Ellis Park Stadium, Johannesburg17 June 2010 4 – 1 Soccer City, Johannesburg2 – 1 Free State Stadium, Bloemfontein22 June 20102 – 2 Moses Mabhida Stadium, Durban0 – 2 Peter Mokaba Stadium, Polokwane အုပ်စု C 12 June 2010 1 – 1 Royal Bafokeng Stadium, Rustenburg13 June 2010 0 – 1 Peter Mokaba Stadium, Polokwane18 June 2010 2 – 2 Ellis Park Stadium, Johannesburg 0 – 0 Cape Town Stadium, Cape Town23 June 20100 – 1 Nelson Mandela Bay Stadium, Port Elizabeth1 – 0 Loftus Versfeld Stadium, Pretoria အုပ်စု D 13 June 20100 – 1 Loftus Versfeld Stadium, Pretoria 4 – 0 Moses Mabhida Stadium, Durban18 June 20100 – 1 Nelson Mandela Bay Stadium, Port Elizabeth19 June 20101 – 1 Royal Bafokeng Stadium, Rustenburg23 June 20100 – 1 Soccer City, Johannesburg2 – 1 Mbombela Stadium, Nelspruit အုပ်စု E 14 June 2010 2 – 0 Soccer City, Johannesburg 1 – 0 Free State Stadium, Bloemfontein19 June 20101 – 0 Moses Mabhida Stadium, Durban1 – 2 Loftus Versfeld Stadium, Pretoria24 June 20101 – 3 Royal Bafokeng Stadium, Rustenburg1 – 2 Cape Town Stadium, Cape Town အုပ်စု F 14 June 2010 1 – 1 Cape Town Stadium, Cape Town15 June 2010 1 – 1 Royal Bafokeng Stadium, Rustenburg20 June 20100 – 2 Free State Stadium, Bloemfontein1 – 1 Mbombela Stadium, Nelspruit24 June 20103 – 2 Ellis Park Stadium, Johannesburg0 – 0 Peter Mokaba Stadium, Polokwane အုပ်စု G 15 June 20100 – 0 Nelson Mandela Bay Stadium, Port Elizabeth2 – 1 Ellis Park Stadium, Johannesburg20 June 20103 – 1 Soccer City, Johannesburg21 June 20107 – 0 Cape Town Stadium, Cape Town25 June 20100 – 0 Moses Mabhida Stadium, Durban0 – 3 Mbombela Stadium, Nelspruit အုပ်စု H 16 June 20100 – 1 Mbombela Stadium, Nelspruit0 – 1 Moses Mabhida Stadium, Durban21 June 20101 – 0 Nelson Mandela Bay Stadium, Port Elizabeth2 – 0 Ellis Park Stadium, Johannesburg25 June 20101 – 2 Loftus Versfeld Stadium, Pretoria0 – 0 Free State Stadium, Bloemfontein ရှုံးထွက်ပွဲ ဗိုလ်လုပွဲအပါအဝင် ရှုံးထွက်ပွဲများတွင် ၉၀ မိနစ်ကြာ ပုံမှန်ပွဲစဉ် ပြီးဆုံးသွားသော်လည်း သရေကျနေလျှင် ၁၅ မိနစ်ကြာသည့် အချိန်ပို နှစ်ပိုင်း ဆက်ကစား ရမည်ဖြစ်သည်။
ဤသို့ဖြင့် အနိုင်အရှုံး မပေါ်သေးလျှင် နောက်ဆုံး၌ ပင်နယ်တီဖြင့် အဆုံးအဖြတ် ပေးမည်ဖြစ်သည်။
Regulations 2010 FIFA World Cup South Africa™ FIFA, 2010 ၁၆ သင်းအဆင့် All times are South African Standard Time (UTC+02) ကွာတားဖိုင်နယ် အကြိုဗိုလ်လုပွဲ တတိယလုပွဲ ဗိုလ်လုပွဲ ဆုများ ရွှေဘောလုံးဆု - Diego Forlán (ဥရုကွေး) ရွှေဖိနပ်ဆု - Thomas Müller (ဂျာမနီ) ရွှေလက်အိပ်ဆု - Iker Casillas (စပိန်) အကောင်းဆုံး လူငယ် ကစားသမား - Thomas Müller (ဂျာမနီ) ပြင်ပလင့်ခ်များ Eleven မဂ္ဂဇင်း ကမ္ဘာ့ဖလားပွဲ အထူးကဏ္ဍ ဧရာဝတီ မဂ္ဂဇင်း ၂၀၁၀ ကမ္ဘာ့ဖလား စာမျက်နှာ ကိုးကား Category:ဘောလုံး ကဏ္ဍ:ကမ္ဘာ့ဖလား ပြိုင်ပွဲများ။
thumb|မြန်မာပန်ဂရမ် ပန်ဂရမ် () ဆိုသည်မှာ ဝါကျတစ်ခုအတွင်းတွင် သက်ဆိုင်ရာဘာသာစကား၏ အက္ခရာများ၊ ရေးထုံးများ အနည်းဆုံးတစ်ကြိမ်ပါဝင်သည့် ဝါကျတစ်ကြောင်းဖြစ်သည်။
ထို့အပြင် ယင်းဝါကျသည် ထိုက်သင့်သည့် တိုတောင်းမှုလိုအပ်ပြီး အဓိပ္ပာယ်ရှိရန်လိုအပ်သည်။
အက္ခရာအားလုံးကို အနည်းဆုံး တစ်ကြိမ်စီသုံးထားသည့် ဝါကျကို ခေါ်သည်။
ပန်ဂရမ်သည် တိုလေ ရေးရခက်လေဖြစ်သည်။
"The quick brown fox jumps over the lazy dog" သည် ထင်ရှားသည့် အင်္ဂလိပ် ပန်ဂရမ် ဖြစ်သည်။
မြန်မာပန်ဂရမ်မှာ "သီဟိုဠ်မှ ဉာဏ်ကြီးရှင်သည် အာယုဝဍ္ဎနဆေးညွှန်းစာကို ဇလွန်ဈေးဘေးဗာဒံပင်ထက် အဓိဋ္ဌာန်လျက် ဂဃနဏဖတ်ခဲ့သည်။
" ဖြစ်သည်။
ပန်ဂရမ်အသုံးပြုသည့်နေရာများ ပန်ဂရမ်များကို စာလုံးပုံစံများ ဖော်ပြရန် သုံးလေ့ရှိသည်။
ဘာသာစကားအလိုက် ပန်ဂရမ်များ အင်္ဂလိပ်ပန်ဂရမ် thumb|အင်္ဂလိပ်ပန်ဂရမ် အင်္ဂလိပ်ဘာသာစကားတွင်ရှိသည့် အင်္ဂလိပ်ပန်ဂရမ်မှာ The quick brown fox jumps over the lazy dog.ဖြစ်သည်။
ထိုင်းပန်ဂရမ် လာအိုပန်ဂရမ် ဗီယက်နမ်ပန်ဂရမ် အင်ဒိုနီးရှားပန်ဂရမ် အိန္ဒိယပန်ဂရမ် ဂျပန်ပန်ဂရမ် 300px There (were) two messengers; (they) had animosity (among each other); (they were) equally powerful (in fight); here are the corpses. This poem is used as the ordering of the Javanese script. This poem is perfect pangram, which means there is only one letter of each glyph. တရုတ်ပန်ဂရမ် ဖိလစ်ပိုင်ပန်ဂရမ် မြန်မာပန်ဂရမ် thumb|မြန်မာပန်ဂရမ်ဖိတ်ခေါ်ပြိုင်ပွဲ ဖိတ်ခေါ်ခဲ့သူ ဦးငွေထွန်း(ဝဲဖက်ပုံ)နှင့် ပထမဆုံးမြန်မာပန်ဂရမ်ဖန်တီးရေးသားခဲ့သူ ဦးမောင်မောင်ဆန်း(ယာဖက်ပုံ) မြန်မာပန်ဂရမ်မှာ "သီဟိုဠ်မှ ဉာဏ်ကြီးရှင်သည် အာယုဝဍ္ဎနဆေးညွှန်းစာကို ဇလွန်ဈေးဘေး ဗာဒံပင်ထက် အဓိဋ္ဌာန်လျက် ဂဃနဏဖတ်ခဲ့သည်။
" ဟုဖြစ်ပြီး ယင်းသည် မြန်မာဘာသာစကားအတွက် ပထမဆုံးဟု ပြောဆိုနိုင်သည့် မြန်မာပန်ဂရမ်ဖြစ်သည်။
မြန်မာပန်ဂရမ်တွင် ပါဝင်သည့် အချက်များ မြန်မာပန်ဂရမ်တွင် မြန်မာအက္ခရာ ၃၄ လုံး(ညကလေးအပါအဝင်) အပါအဝင် ပင့် (ျ)၊ ရစ်(ြ)၊ ဆွဲ(ွ)၊ ထိုး(ှ)၊ ဝစ္စနှစ်လုံးပေါက်(း)၊ အောက်ကမြှင့်(့)၊ သေးသေးတင် (ံ)တို့ပါဝင်သည်။
စည်းမျဉ်းစည်းကမ်းများမှာ အောက်ပါအက္ခရာနှင့် သရများ ပါဝင်ရမည် ဖြစ်သည်။
(၁) က-အ (၂) ျ ြ ွ ှ (၃) ါ/ာ-ဲ (၄) ံ-့-း။
သဝေထိုးနှင့် အထူးအက္ခရာများ ပါရန် မလို။
မြန်မာပန်ဂရမ်ပေါ်ထွက်လာမှု နောက်ခံဖြစ်ရပ်များ မြန်မာပန်ဂရမ် ဖိတ်ခေါ်ပြိုင်ပွဲကျင်းပပေးသူနှင့် ဖိတ်ခေါ်ခဲ့သည် နေရာ မြန်မာပန်ဂရမ်ဖိတ်ခေါ်ပြိုင်ပွဲကို ဆော့စ်ဝဲလ်စလူးရှင်းမှ စီအီးအို ဦးငွေထွန်းက myanmaritpro ဝက်ဘ်ဆိုဒ်တွင် ၂၀၀၉ ခုနှစ် ဒီဇင်ဘာလ ၅ ရက်နေ့တွင် စတင်ဖိတ်ခေါ်ပေးခဲ့သည်။
မြန်မာပန်ဂရမ်ကို စတင်တီထွင်သူ မြန်မာပန်ဂရမ်ကို စတင်တီထွင်ခဲ့သူမှာ ဦးမောင်မောင်ဆန်း ဖြစ်သည်။
၂ဝဝ၉ ဒီဇင်ဘာတွင် မောင်မောင်ဆန်းသည် ရှေးဦးမြန်မာပန်ဂရမ်ကို ရေးသားခဲ့သည်။
အဆင့်ဆင့် ဖန်တီးခဲ့ပုံ မီဒီယာများတွင် ဖော်ပြခဲ့သည့် မြန်မာပန်ဂရမ်နှင့် ပတ်သက်သည့် သတင်းနှင့် သတင်းဆောင်းပါးများ ပထမဆုံးမြန်မာပန်ဂရမ်၏ သတင်းနှင့် သတင်းဆောင်းပါးကို အလင်းတန်းဂျာနယ်တွင် ၂၅ ရက်၊ အောက်တိုဘာလ ၂၀၁၀ ပြည့်နှစ်တွင် ဖော်ပြခဲ့ပြီး မိုးမခသတင်း ဌာန၏ ဝက်ဘ်ဆိုက်တွင်လည်း ဖော်ပြခဲ့သည်ကို တွေ့ရသည်။
ထို့အပြင် myanmar-myanmar.com ဝက်ဘ်ဆိုဒ်တွင်လည်း မြန်မာပန်ဂရမ်သတင်းကို ပန်ဂရမ်ထွက်ပေါ်ပြီး ရက်ပိုင်းတွင် လွင့်တင်ပေးထားသည်ကို တွေ့ရသည်။
ကိုးကား အလင်းတန်းဂျာနယ် ပြင်ပလင့်ခ်များ www.shweamyutay.com www.moemakha.com www.myanmaritpro.com www.myanmar-myanmar.com www.yoyer.com Category:စာပေ။
ရုရှားနိုင်ငံ ( (ရုရှားဘာသာဖြင့် နားဆင်ရန်); ၊ တရားဝင်အားဖြင့်: ရုရှားပြည်ထောင်စု (Russian Federation)) သည် အာရှတိုက်နှင့် ဥရောပတိုက်ပေါ်တွင် ရှိသည်။
ဧရိယာအားဖြင့် ကမ္ဘာအကြီးဆုံး နိုင်ငံတစ်ခုဖြစ်သည်။
ရုရှားနိုင်ငံရှိ လူဦးရေသည် ၁၄၂ သန်းခန့် ရှိသည်။
ရုရှားနိုင်ငံကို (အနောက်တောင်မှ အရှေ့တောင်) နော်ဝေးနိုင်ငံ၊ ဖင်လန်နိုင်ငံ၊ အက်စတိုးနီးယားနိုင်ငံ၊ လတ်ဗီးယားနိုင်ငံ၊ လစ်သူယေးနီးယားနိုင်ငံ နှင့် ပိုလန်နိုင်ငံ၊ ဘီလာရုဇ်နိုင်ငံ၊ ယူကရိန်းနိုင်ငံ၊ ဂျော်ဂျီယာနိုင်ငံ၊ ကာဇက်စတန်နိုင်ငံ၊ တရုတ်နိုင်ငံ၊ မွန်ဂိုးလီးယားနိုင်ငံ နှင့် မြောက်ကိုရီးယား၊အာဇာဘိုင်ဂျန် နိုင်ငံတို့ဖြင့် ထိစပ်လျက် ရှိသည်။
၎င်းအပြင် ဂျပန်နိုင်ငံ ( Okhotsk ပင်လယ်ဖြင့်)၊ အမေရိကန်ပြည်ထောင်စု ( Bering Strait)တို့ဖြင့် ထိစပ်လျက် ရှိသေးသည်။
ရုရှားနိုင်ငံသည် ကမ္ဘာပေါ်တွင် ၉ ခုမြောက် လူဦးရေ အထူထပ်ဆုံးသော နိုင်ငံ ဖြစ်သည်။
ရုရှားနိုင်ငံသည် အာရှတိုက် မြောက်ပိုင်းကို ဖြတ်၍ ဥရောပတိုက်၏ ၄၀%အထိ ကျယ်ပြန့်သည်။
၎င်းအပြင် ဒေသ စံတော်ချိန်မှာ ၉ ခုရှိသည်။
ရုရှားနိုင်ငံသည် ယခုအခါ ဒီမိုကရေစီ နိုင်ငံတစ်နိုင်ငံဖြစ်သည်။
နိုင်ငံ ခေါင်းဆောင်အား ရွေးကောက်ပွဲ ဖြင့် ရွေးချယ်၍ လက်ရှိခေါင်းဆောင်မှာ ဗလာဒီမီယာ ပူတင် ဖြစ်သည်။
ရုရှားနိုင်ငံသည် ရုရှားဘာသာ အသုံးပြုကြပြီး နိုင်ငံမှာ ကျယ်ဝန်းသော ကြောင့် အချို့ ဒေသများတွင် အခြားဘာသာစကား ၂၇ မျိုးခန့်ကို အသုံးပြုကြသည်။
သို့သော် ရုံးသုံး ဘာသာမှာ ရုရှားဘာသာဖြစ်သည်။
သမိုင်းအစ ရုရှားနိုင်ငံ၏ သမိုင်းအစသည် အရှေ့ဆပ် လူမျိုးများ ဥရောပတိုက်တွင် ပါဝင်လာခြင်းက အစပြုခဲ့သည်။
အရှေ့ဆပ်လူမျိုးများသည် အေဒီ ၃ ရာစုနှင့် ၈ ရာစုနှစ်အတွင်း၌ ဥရောပတိုက်သို့ဝင်ရောက်ပေါင်းစည်းခဲ့ကြသည်။
အေဒီ ၉ ရာစုခန့်တွင် ဗိုက်ကိုးများနှင့် ၎င်းတို့၏မျိုးနွယ်စုများသည် ကေဗင်ရစ်ပြည်နယ်ရှိ အရှေ့ဆလပ်လူမျိုးများကို ပထမဆုံးတွေ့ရှိသွားကြသည်။
ထိုအချိန်၌ ရောမအင်ပါယာသည် တန်ခိုးအင်အားကြီးထွားချိန်ဖြစ်သည်။
အရှေ့ရောမအင်ပါယာ၏ တန်ခိုးအင်အားသည် ကေဗင်ဆပ်ဒေသထိအောင် ပျံ့နှံ့လျက်ရှိသည်။
၉၈၈ ခုနှစ်တွင် ဗိုက်ကိုးများသည် အရှေ့ရောမအင်ပါယာမှလာသော ခရစ်ယာန်ဘာသာကို ကိုးကွယ်ရန် အတည်ပြုခဲ့သည်။
ထို့ကြောင့် ရုရှားယဉ်ကျေးမှုများတွင် ရောမယဉ်ကျေးမှုများလွမ်းမိုးထားသည်ကို များစွာတွေ့ရသည်။
နောက်ဆုံး၌ ကေဗင်ရပ်ပြည်နယ်ကြီးသည် အစိတ်စိတ်အမြွှာမြွှာ ကွဲခဲ့ရပြီး မြေကျွန်လူတန်းစားစနစ်ရှိသော ပြည်နယ်လေးများ မြောက်မြားစွာပေါ်ပေါက်လာခဲ့လေသည်။
ထိုပြည်နယ်သေးလေးများအထဲတွင် မော်စကိုမြို့၏မြို့စားကြီးသည် ဩဇာအရှိဆုံးပုဂ္ဂိုလ်ဖြစ်ခဲ့သည်။
ထိုအချိန်တွင် မွန်ဂိုအင်ပါယာသည် အင်အားအကြီးဆုံးသော အချိန်ဖြစ်နေသည်။
မော်စကိုမြို့စားကြီးသည် ပြည်နယ်လေးများကို စုစည်းပြီး မွန်ဂိုတို့အားတွန်းလှန်ရန်ကြိုးပမ်းပြီး အင်အားတောင့်တင်းရန် အတွက် ကေဗင်နယ်ကြီး၏ အစိတ်အပိုင်းများကို ဖြည်းဖြည်းချင်း သိမ်းယူခဲ့သည်။
၁၆၅၄ ခုနှစ်တွင် ပိုလန်နှင့် ၁၃ နှစ်ကြာစစ်ပွဲများ ဖြစ်ပွားခဲ့သည်။
ပိုလန်-လစ်သူယေးနီးယား ဓနသဟာယအဖွဲ့နှင့် ရုရှားဇာဘုရင့်နိုင်ငံတော် တို့အကြား ဖြစ်ပွားသော စစ်ပွဲများအပြီးတွင် နယ်မြေအများအပြားကို ရုရှားနိုင်ငံက ရရှိလိုက်သည်က ငြင်းချက်ထုတ်၍ မရသော သမိုင်းသက်သေတစ်ခုဖြစ်သည်။
စစ်ပွဲအပြီးတွင် ရုရှားနိုင်ငံကရလိုက်သော နယ်မြေပိုင်နက်များ သည် ရုရှားတို့ အရှေ့ဥရောပတွင် အင်အားကြီးနိုင်ငံ တစ်နိုင်ငံ ဖြစ်လာစေသော လမ်းစပင်ဖြစ်သည်။
ဇွန်လ ၂၉ ရက် ၂၀၁၀ခုနှစ်ထုတ် မြန်မာ့အလင်းသတင်းစာ ၁၈ ရာစုတွင် အင်အားချဲ့ထွင်ပြီး ရုရှားအင်ပါယာကြီး ဖြစ်ပေါ်လာစေရန် အတွက် အခြားနယ်ပယ်များကို တိုက်ခိုက်သိမ်းပိုက်ပြီး နယ်မြေသစ်များ ရှာဖွေမှုကို ပြုလုပ်ခဲ့ကြသည်။
ထိုနောက် ရုရှားအင်ပါယာကြီးသည် သမိုင်းတွင် တတိယမြောက် အင်အားကြီး အင်ပါယာကြီးတစ်ခုအဖြစ်သို့ရောက်ရှိလာခဲ့သည်။
ကိုင်ဇာဘုရင် အုပ်ချုပ်သော ရုရှားအင်ပါယာကြီးသည် ပိုလန်နိုင်ငံအရှေ့ဘက်မှ ပစိဖိတ်သမုဒ္ဒရာနှင့် အယ်လကာနယ်အထိသို့ရောက်အောင် ချဲ့ထွင်သိမ်းပိုက်ခဲ့သည်။
မဟာပီတာသည် ရုရှားနိုင်ငံကို ၁၆၈၉ ခုနှစ်မှ ၁၇၂၅ ခုနှစ်အထိ အုပ်ချုပ်ခဲ့ပြီး သူ၏လက်ထက်တွင် ပဒေသရာဇ်ခေတ် ရုရှားအင်ပါယာသည် ကြီးကျယ် ခမ်းနားဆုံးဖြစ်ခဲ့သည်။
သူသည် ၁၇၀၉ တွင် ဆွီဒင်ကို ပိုတဗ်စစ်၌ အနိုင်ရပြီး နေဗာမြစ်၀တွင် စိန့်ပီတာစဘက်မြို့ကို တည်ထောင်သည်။
ဒုတိယကမ္ဘာစစ်အတွင်း ၁၉၀၄ ခုနှစ်တွင် စတင်၍ ၁၉၀၅ ခုနှစ်တွင် ပြီးဆုံးသွားသော ရုရှား-ဂျပန်စစ်ပွဲတွင်ရုရှားတို့ ရှုံးနိမ့်ခဲ့ရသည်။
ဤသို့ ရှုံးနိမ့်ရခြင်းမှာ ရုရှားတို့၏ ခေတ်နောက်ကျ ကျန်နေသော လက်နက်များကြောင့်ဖြစ်သည်။
၁၉၂၂ ခုနှစ် အောက်တိုဘာ လတွင် ဗလာဒီမာလီနင်နှင့် ဂျာမနီနိုင်ငံမှ ကာမာဇ်တို့၏ ဗော်ရှီဗစ်ကွန်မြူနစ် အတွေးအခေါ်များစိုးမိုးလာခဲ့ပြီး နိုင်ငံတစ်ဝန်းတွင် ပြစ်မှု ကျူးလွန်မှုများများပြားလာခဲ့သည်။
ကိုင်ဇာဘုရင်နှင့် အခြားပြည်သူများက ထိုအတွေးအခေါ်များကို ရှုပ်ကြခဲ့သည်။
ထိုအချိန်တွင် ရုရှား၌ စီးပွားရေးမှာ ကျဆင်းလျက်ရှိသည်။
နိုင်ငံ့စီးပွားရေး တင့်တောင်းမှုမရှိသည် ကြားမှ ဇာဘုရင်အစိုးရသည် စစ်ပွဲအတွင်းသို့ ဝင်ရောက်ခဲ့ခြင်းကြောင့် ပထမ ကမ္ဘာစစ်မှာ လီနင်အတွက် အလွန်ကောင်းသည့် အခွင့်အရေးကြီးဖြစ်လာသည်။
စစ်မပြီးမှီပင် ပြည်သူတို့အကြား အလွန်မကျေမနပ်ဖြစ်လာပြီး ၁၉၁၇တွင် အများသိကြသည့်အတိုင်း အောက်တိုဘာတော်လှန်ရေးကြီးဖြစ်ကာ ဇာဘုရင်အစိုးရပြုတ်ကျပြီးနောက် ဗလာဒီမာ လီနင်နှင့် လီယွန်ထရော့စကိုင်းတို့၏ လက်သို့ အာဏာကျရောက်လာချိန်တွင် ၎င်းတို့နှစ်ဦးသည် မာ့ဇစ်တ် ကွန်မြူနစ်နယ်မြေများထူထောင်ကြလေသည်။
၁၉၃၉ ခုနှစ်တွင် ဒုတိယ ကမ္ဘာစစ်ကြီးဖြစ်ပြီး ၁၉၄၁ ခုနှစ် ဂျာမနီတို့သည် ရုရှားကို စတင်တိုက်ခိုက်ကြလေသည်။
ထိုစစ်ပွဲများသည် ၁၉၄၅ ခုနှစ် မေလထိအောင် ကြာမြင့်ခဲ့သည်။
ရုရှားနိုင်ငံ၌လည်းလူပေါင်း ၂၇ သန်းခန့်ဆုံးရှုံးရပြီးမှ အနိုင်ရခဲ့သည်။
စစ်ပြီးခေတ် ၁၉၂၂ ခုနှစ်မှ ၁၉၉၁ ခုနှစ်အထိ ရုရှားနိုင်ငံသည် ဆိုဗီယက် ပြည်ထောင်စုဟုခေါ်သော Union of The Soviet Socialist Republics (USSR)၏ အကြီးမားဆုံးသောအကြီးမားဆုံးသော အစိတ်အပိုင်းတစ်ခုဖြစ်ခဲ့သည်။
လူအများက ဆိုရှယ်လစ် ဆိုဗီယက်ပြည်ထောင်စုတစ်ခုလုံးကို ရုရှားဟု ချုံငုံပြောဆိုကြသည်။
ရုရှားနိုင်ငံသည် ဆိုရှယ်လစ် ဆိုဗီယက်ပြည်ထောင်စု ၁၅ ခု၏ တစ်ခုမြောက်ဖြစ်ပြီး ၎င်း၏အမည်ကို Russian Soviet Federative Socialist Republic ဟုခေါ်သည်။
ထိုနောက် ဆိုဗီယက်နိုင်ငံသည် ၁၉၉၀ ခုနှစ်မတိုင်မှီတွင် ပြိုကွဲပြန်လေသည်။
၁၉၉၁ ခုနှစ်တွင် ရုရှားဖဒရယ်ဟူ၍ ပြည်လည်တည်ထောင်ခဲ့သည်။
ဒီမီထရီ မက်ဗီဒက်ဗ် (Dmitry Medvedev) သည် ၂၀၀၈ ခုနှစ် ရွေးကောက်ပွဲတွင် အနိုင်ရ၍ ဝန်ကြီးချုပ်ဖြစ်လာခဲ့သည်။
ဗလာဒီမာပူတင်သည် ထိုနှစ်၌ပင် ဒုတိယဝန်ကြီးချုပ်ဖြစ်လာခဲ့သည်။
ပထဝီ မော်စကိုမြို့သည် ရုရှားနိုင်ငံ၏ အကြီးဆုံးမြို့တော်ဖြစ်သည်။
စိန့်ပီတာစဘတ်မြို့သည် ရုရှားနိုင်ငံ၏ ဒုတိယမြောက် အကြီးဆုံးမြို့ဖြစ်သည့်အပြင် ၁၈ ရာစုနှင့် ၁၉ ရာစုက ရုရှားနိုင်ငံ၏မြို့တော်လည်းဖြစ်သည်။
လူဦးရေး တစ်သန်းနှင့် အထက်နေသော မြို့ကြီးများမှာ- ရုရှားနိုင်ငံ၏ မြေပုံ Novosibirsk Nizhniy Novgorod Yekaterinburg Samara Omsk Kazan Ufa Chelyabinsk Rostov on Don Volgograd လူဦးရေ ထူထပ်မှု left|alt=Population of Russia|ရုရှားနိုင်ငံ၏ လူဦးရေတိုးပွားမှုဆိုင်ရာပြ ဂရပ် နေထိုင်သော လူမျိုးစုများ (၂၀၀၂)ရုရှားလူမျိုး၇၉.၈%တာတာလူမျိုး၃.၈%ယူကရိန်းလူမျိုး၂.၀%ဘစ်ရှကီယား၁.၂%ကောဆပ်လူမျိုး၁.၁%ချီချင်လူမျိုး၀.၉%အာမေးနီးယန်းလူမျိုး၀.၈%အခြားလူမျိုးများ၁၀.၄% ရုရှားနိုင်ငံ၏ လူဦးရေသည် ၁၄၉.၉ သန်းခန့်ရှိသည်။
အများစုသည် မြို့ပေါ်တွင် နေသည်ကိုတွေ့ရသည်။
ဆိုဗီယက်ပြည်ထောင်စုကြီး ပြိုကွဲသွားပြီးနောက် ရုရှားနိုင်ငံ၏ လူဦးရေ ၅ သန်းလျော့သွားလေသည်။
ယခုအချိန်တွင် လူဦးရေတိုးတက်မှုနှုန်းမှာ သုညနား နီးနီးပင်ဖြစ်သည်။
၂၀၀၈ ခုနှစ်၌ လူဦးရေသည် ၀.၀၈၅ % အထိသာ ရှိသာ ရှိတော့သည်။
ရှရှားနိုင်ငံ၏ အကျယ်အဝန်းမှာ သန်းပေါင်း ၁၇ စတုရန်းကီလိုမီတာရှိသည်။
မိုင်အားဖြင့် သန်းပေါင်း ၆.၅ စတုရန်မိုင် ရှိသည်။
ဤသည်မှာ ကမ္ဘာ့ဧရိယာ အကြီးဆုံး နိုင်ငံတစ်ခုဖြစ်အောင် ပြုလုပ်လိုက်သော မြေဧရိယာပင်ဖြစ်တော့သည်။
လူဦးရေ ထူထပ်မှုမှာတော့ ၁ စတုရန်းကီလိုမီတာကို ၉ ယောက်နှုန်းခန့်ဖြင့် နေထိုင်သည်ဟု သိရသည်။
မိုင်အားဖြင့် ဆိုလျှင် ၁ မိုင် ၂၂ ယောက်နှုန်းခန့်ဖြစ်သည်။
ဤပမာဏသည် ကမ္ဘာပေါ်တွင် လူနေအကျဲဆုံး ပမာဏပင်ဖြစ်တော့သည်။
အရှေ့ဥရောပပေါ်ရှိ နေရာ၊ မော်စကိုမြို့ ပတ်ဝန်းကျင်၊ စိန့် ပီတာစဘတ်မြို့တို့အနီး တွင်မူ လူဦးရေ ပိုမိုထူထပ်သည်။
ယဉ်ကျေးမှု အနုပညာ alt=လီယိုတော်စတွိုင်း|ရုရှားစာရေးဆရာကြီး လီယိုတော်စတွိုင်း ရုရှားနိုင်ငံတွင် စာရေးသားသော လူအတော်များများရှိပြီး ကျော်ကြားသော သူများလည်း များပြားလှသည်။
အလဇ္ဒား ပက်ရှကင်သည် ရုရှားနိုင်ငံ၏ ခေတ်သစ် စာပေအရေးအသားကို ရှာဖွေပေးအပ်ခဲ့သူဖြစ်သည်။
သူသည် ၁၉ ရာစုနှစ်က ထင်ရှားသော ကဗျာဆရာတစ်ဦးဖြစ်သည်။
အခြားထင်ရှားသော စာရေ:ဆရာအချို့မှာ အန်တွန် ချီကော့( Anton Chekhov)၊ မစ်ဟေး လာမွန်တို(Mikhail Lermontov)၊ လီယိုတော်စတွိုင်း(Leo Tolstoy)၊ နီကိုလိယာ လာမွန်တို့ (Nikolia Lermontov သူ့အား ယူကရိန်းတွင် မွေးဖွားခဲ့သည်။
သူသက်ရှိထင်ရှားရှိချိန်က ရုရှားနိုင်ငံ၏ လက်အောက်ခံဖြစ်သည်။
) အိုင်ဗန် တာဂျန်နေ့ဗ် အစရှိသည် တို့ဖြစ်ကြသည်။
တော်စတွိုင်းနှင့် ဒို့စတိုးဗ်စကိုင်း တို့သည် ဝတ္ထုကောင်း ရေးသားသူများ ဟု လူများမကြာခဏ ထင်ကြေးပေးကြသည်။
ဘာသာရေး ရုရှားနိုင်ငံတွင် အများအားဖြင့် ခရစ်ယာန်ဘာသာ ကိုးကွယ်ကြသည်။
အများစုမှာ အော့သိုးဒေါ့စ် ခရစ်ယာန်ဝင်များဖြစ်ပြီး ရိုမန်ကတ်သလစ် ခရစ်ယာန်နှင့်ပရောတစ်စတင့် ခရစ်ယာန်သက်ဝင်ယုံကြည်သူလည်းအနည်းငယ်ရှိသေးသည် ဒုတိယအများစုမှာမိမိကိုယ့်ကိုဘာသာမဲ့ဟုလက်ခံသူများ ဖြ စ်ပြီး ဗုဒ္ဓဘာသာ၊ အစ္စလာမ်ဘာသာ၊ တာအိုဘာသာနှင့် အခြားဘာသာ ကိုးကွယ်မှုများလည်း ရှိကြသည်။
right|alt=ချက်စ်ကျောင်းတစ်ခု|မော်စကိုမြို့ရှိ ခရစ်ယာန်ဘုရားကျောင်းတစ်ခု ကိုးကား ကဏ္ဍ:ရုရှားနိုင်ငံ ကဏ္ဍ:ဖက်ဒရယ်သမ္မတနိုင်ငံများ Category:ဥရောပတိုက်ရှိ နိုင်ငံများ Category:အာရှတိုက်ရှိ နိုင်ငံများ Category:ကုလသမဂ္ဂ အဖွဲ့ဝင်နိုင်ငံများ။
WiMAX (Worldwide Interoperability for Microwave Access) ဆိုသည်မှာ ကြိုးမဲ့ အင်တာနက် ချိတ်ဆက်တဲ့ စနစ်တစ်ခုဖြစ်သည်။
ယခင်က အင်တာနက် ချိတ်ဆက်ရာတွင် Dail-Up ဖြင့် လည်းကောင်း၊ ADSL ဖြင့်လည်းကောင်း Broadband ကို အသုံးပြု၍ လည်းကောင်း ချိတ်ဆက်ခဲ့ကြသည်။
WiMAX သည် ၎င်းတို့နှင့် ခပ်ဆင်ဆင်ရှိသော်လည်း ကွဲပြားခြားနားသည်။
၎င်းစနစ်တွင် ဝါယာကြိုးမလိုအပ်ဘဲ အင်တာနက် ချိတ်ဆက်နိုင်သည်။
Broadband နည်းပညာနှင့် ဆင်တူသည်။
ထို့ကြောင့် WiMAX ကို Broadband Wireless Access (BWA) ဟုလည်း ခေါ်တွင်ကြသည်။
သို့သော် WiMAX သည် WiFi နှင့်မတူပါ။
WiFi စနစ်များထက် Network ဧရိယာ ကျယ်ပြန့်ပါသည်။
ဝိုင်မက် ကွန်နက်ရှင်းတစ်ခု၏ ဧရိယာ ကျယ်ပြန့်မှု့သည် မိုင်နှင့်ချီ၍ ကျယ်ပြန့်ပါသည်။
အကယ်၍ ဝိုင်မက် ကွန်နက်ရှင်း ထုတ်လွင့်သော စက်ရုံတစ်ရုံအား တည်ဆောက်ထားမည် ဆိုပါက ၎င်း၏ သတ်မှတ်ဧရိယာအတွင်း မည့်သည့်နေရာမှ မဆို အင်တာနက် ချိတ်ဆက် အသုံးပြုနိုင်သည်။
al=ဝိုင်မက် တိုဝါတိုင်|ဝိုင်မက် တိုဝါတိုင်(၂၆ ကီလိုမီတာ အတွင်းအသုံးပြုနိုင်ရန် မြေပြင်မှ ၄၃ ပေ ခန့်အမြင့်ထားရ) ဝိုင်မက်၏ Signal သည် ဒီဂျစ်တယ် စနစ်ဖြစ်သည်။
ဆိုလိုသည်မှာ ကြိုးမဲ့ ဒီဂျစ်တယ် ဆက်သွယ်ရေးစနစ်ဟု ဆိုလိုသည်။
၎င်းကို IEEE မှနေ၍ IEEE ၈၀၂.၁၆ ဟူ၍ သတ်မှတ်ထားသည်။
WiMAX ကို MANအတွက် ရည်ရွယ်၍ ထုတ်လုပ်ခဲ့သည်။
MAN ဆိုသည်မှာ Metropolitan Area Network ဆိုလိုသည်။
MAN နက်ဝက်သည် ပုံမှန်အားဖြင့် ကြိုးမဲ့ သို့မဟုတ် Optical Fiber များကို အသုံးပြုကြသည်။
ဝိုင်မက်တွင်မူ ကြိုးမဲ့အသုံးပြုသည်။
MAN နက်ဝက်သည် မြို့တစ်မြို့စာအတွင်းကို ချိတ်ဆက်မှု ပြုလုပ်နိုင်သည်။
ကီလိုမီတာအားဖြင့် ၅၀ ကီလိုမီတာခန့် ကို ချိတ်ဆက်အသုံးပြုနိုင်သည်။
ထို့ကြောင့် ဝိုင်မက်သည်လည်း MANအမျိုးအစား တစ်မျိုးဖြစ်သည့်အတွက် ကီလိုမီတာ ၅၀ ပတ်ဝန်းကျင် အထိချိတ်ဆက်အသုံးပြုနိုင်သည်။
ဝိုင်မက် ဆက်သွယ်ရေးသည် Network Area Range သည် အတည်တကျ တပ်ဆင်ထားသည့် ဝိုင်မက် အထိုင်ရုံး( Fixed Station )မှနေ၍ ချိတ်ဆက်မှု ပြုလုပ်လျှင် ကီလိုမီတာ ၅၀ ခန့်အထိ ရရှိပြီး၊ မိုင်အားဖြင့် ၃၀ မိုင် ခန့်အထိ ရရှိမည်ဖြစ်သည်။
ထိုကဲ့သို့ ပြောင်းရွေ့၍ ရသော ဝိုင်မက် စတေရှင် ( Mobile Station ) တစ်ခု၌ ကီလိုမီတာအားဖြင့် ၅ ကီလိုမီတာမှ ၁၅ ကီလိုမီတာ အထိ ချိတ်ဆက်မှု ပြုနိုင်ပြီး မိုင်အားဖြင့် ၃ မိုင်မှ ၅ မိုင်အကွာအဝေးအထိ ချိတ်ဆက်နိုင်သည်။
ထိုကြောင့် WiMAX Network Area Range သည် ကြီးမားသည်ဟု ဆိုနိုင်သည်။
ဥပမာ အနေဖြင့် WiMAX Station တစ်ခုကို မြို့လည်လောက်၌ တည်ဆောက်ထားမည်ဆိုပါက ၎င်းမြို့၏ မိုင် ၅၀ ပတ်ဝန်းကျင်မှ ချိတ်ဆက်နိုင်ပြီး အင်တာနက် အသုံးပြုနိုင်မည်ဖြစ်သည်။
WiMAX ချိတ်ဆက်အသုံးပြုရန်မှာ ကုန်ကျစရိတ် သက်သာသည်။
ယခုအခါ ကမ္ဘာတစ်ဝန်း၌ ဝိုင်မက်ကို ကျယ်ကျယ်ပြန့်ပြန့် အသုံးပြုနေကြပြီးဖြစ်၏။
thumb|WiMAX USB modem ဖွဲ့စည်းမှု အသင်း ဝိုင်မက်ဆိုသည့် အမည်ကို WiMAX Forum တစ်ခုမှ ပေးထားသည် ဟုဆိုသည်။
၎င်း ဝိုင်မက် ဖိုးရမ်သည် အကျိုးအမြတ် တစ်စုံတစ်ရာ ရည်ရွယ်၍ ဖွဲ့စည်းထားခြင်း မဟုတ်ဘဲ WiMAX နှင့် ပတ်သက်သည့် အကြောင်းအရာများနှင့်ထုတ်ကုန်များ၊ ဝန်ဆောင်မှုများကို ချဲ့ထွင်ရန် ဖွဲ့စည်းထားကြောင်းဖြစ်သည်။
ဝိုင်မက် နည်းပညာနှင့် WiFi နည်းပညာသည် အနည်းငယ် ကွာခြား၏။